b'\n_START_ARTICLE_\nJohans H\xc4\x81zent\xc4\x93ters\n_START_SECTION_\nDz\xc4\xabvesg\xc4\x81jums\n_START_PARAGRAPH_\nUzskata, ka H\xc4\x81zent\xc4\x93ters ir dzimis K\xc4\x93nigsberg\xc4\x81, neilgi pirms V\xc4\x81cu orde\xc5\x86a Pr\xc5\xabsijas atzara sekulariz\xc4\x93\xc5\xa1anas (1525). Pirms 1547. gada vi\xc5\x86\xc5\xa1 p\xc4\x81rc\xc4\x93l\xc4\x81s uz R\xc4\xabgu, kur darboj\xc4\x81s k\xc4\x81 rakstvedis. Iesp\xc4\x93jams, ka vi\xc5\x86\xc5\xa1 prata pr\xc5\xab\xc5\xa1u valodu un apguva ar\xc4\xab latvie\xc5\xa1u valodu. Sebastjana Minstera Cosmographia 1550. gada izdevum\xc4\x81 B\xc4\x81zel\xc4\x93 bija iespiests vi\xc5\x86a Livonijas apraksts un latvie\xc5\xa1u t\xc4\x93vreize, kas guva pla\xc5\xa1u iev\xc4\x93r\xc4\xabbu un tiek uzskat\xc4\xabts par pirmo iespiesto tekstu latvie\xc5\xa1u valod\xc4\x81. 1569. gad\xc4\x81 K\xc4\x93nigsberg\xc4\x81 iespieda vi\xc5\x86a pieredz\xc4\x93tos notikumus v\xc4\x81rsm\xc4\x81s (Chronica, Das ist, Beschreibung der f\xc3\xbcrnembsten gedechtnuswirdigen Historien...)._NEWLINE_P\xc4\x93c Livonijas orde\xc5\x86a sak\xc4\x81ves Livonijas kar\xc4\x81 (1558 - 1583) vi\xc5\x86\xc5\xa1 p\xc4\x81rc\xc4\x93l\xc4\x81s uz Dancigu, kur 1577. gad\xc4\x81 pieredz\xc4\x93ja Stefana Batorija vad\xc4\xabto pils\xc4\x93tas aplenkumu un uzrakst\xc4\xabja dziesmu "Danciga, turies cie\xc5\xa1i!" (O Danzig halt dich feste).\n_START_SECTION_\nLivonijas zemnieka dziesmi\xc5\x86a\n_START_PARAGRAPH_\nEs esmu zemnieks Vidzem\xc4\x93,_NEWLINE__NEWLINE_Man gr\xc5\xabti darbi pasaul\xc4\x93._NEWLINE__NEWLINE_Es me\xc5\xbe\xc4\x81 k\xc4\x81p uz b\xc4\x93rza kok_NEWLINE__NEWLINE_Un c\xc4\x93rtu sedli, ratt un lok,_NEWLINE__NEWLINE_Es tais par kurp\xc4\x93m l\xc5\xabci\xc5\x86u_NEWLINE__NEWLINE_Un kunga kl\xc4\x93ti pild\xc4\xabju._NEWLINE__NEWLINE_Tam bazn\xc4\xabckungam tiesa tiek,_NEWLINE__NEWLINE_No Dieva protu es neniek.'